Barcelona: Pique két hétre kidőlt
Pique két hétre kidőlt
2014. február 24. hétfő; Hírek, Spanyol Primera Divízió
Két hétig biztosan nem léphet pályára Gerard Pique, a Barcelona labdarúgócsapatának spanyol válogatott játékosa.
Több kulcsjátékos is hiányzik a Barcelona védelméből.
A katalánok védője végigjátszotta a szombati, Real Sociedad elleni idegenbeli bajnokit – amelyen meglepetésre a katalánok sima, 3-1-es vereséget szenvedtek -, de kisebb húzódást szenvedett, amire még rá is sérült.
Ez azt jelenti, hogy combproblémája miatt nem játszhat az Alméria és a Real Valladolid elleni Primera División-meccsen, de kérdéses a szereplése a Manchester City elleni Bajnokok Ligája-nyolcaddöntő visszavágóján is, amelyet a Barca 2-0-s előnyről kezd majd a Camp Nouban.
Pique a szezon során eddig 22 bajnokin lépett pályára, három meccset azért hagyott ki, mert bajlódott lágyék-, illetve sérvproblémával is. A teljes szezont tekintve 33 mérkőzést játszott, és négy gólt szerzett.
“Pique-re két hétig nem számíthat a klub, mert a Real Sociedad ellen kisebb combsérülést szenvedett” – erősítette meg hivatalos honlapján a klub. “A védő novemberben ugyancsak sérülés miatt hagyta ki a Betis elleni bajnokit, és a teljes felépülés érdekében az Osasuna és a Celta Vigo ellen sem játszott.”
Pique hiánya azért érintheti kínosan Gerardo Martino vezetőedzőt, mert másik rutinos védője, Carles Puyol is sérült, így a védelem tengelyében csak Javier Mascherano, Marc Bartra, illetve Martin Montoya bevethető.
A csapat legközelebb vasárnap az Alméria ellen lép pályára, győzelmére 1.062 az odds, a döntetlenre 29.00, míg a vendégek sikerére 34.00 szorzóval lehet fogadni.
Barcelonában azért rossz a hangulat, mert a forduló előtt a csapat ugyanúgy 60 ponttal állt, mint a két madridi rivális, a Real és az Atlético, a San Sebastian-i vereséggel azonban hátrányba került. A helyi Sport.es portál már utána is nézett, hogy az utóbbi években 25 forduló után hogyan állt a csapat: jó hír a katalán híreknek, hogy 2008-09-ben is 60 ponttal rendelkezett az együttes, és végül nagy fölénnyel nyert az utolsó öt bajnokiját elbukó Real előtt.
Címkék: barcelona, Gerard Pique, Real Sociedad
← Cavani a Marseille ellen visszatérhet
A Roma bízik a Juventus EL-menetelésében →